**Žiadosť na predloženie cenovej ponuky**

1. **Zadávateľ:**

Obec: **Dolné Plachtince**

Adresa: **Dolné Plachtince 95**

PSČ: **991 24 Dolné Plachtince**

IČO: **00319309**

Zastúpená: **Bc. Cyril Bartók – starosta obce**

1. **Názov zákazky:** **Zabezpečenie individuálnej supervízie pre opatrovateľov/ky**
2. **Kód CPV:**  80000000-4 Vzdelávacie a školiace (výcvikové) služby
3. **Opis predmetu zákazky:**

Realizácia individuálnej supervízie pre **3** opatrovateľky terénnej opatrovateľskej služby v celkovom rozsahu za celú zákazku **24 hodín.**

Zameranie supervízie: zlepšovanie kvality práce s klientom, prevencia vyhorenia, pomoc pri hľadaní spôsobov vyrovnávania sa s emocionálne náročnými situáciami, zabránenie stereotypným postupom, pomoc pri hľadaní nových inovatívnych riešení vzniknutých situácií, a iné témy podľa aktuálnych potrieb.

Cieľom supervízií je zvýšenie úrovne a kvality poskytovanej služby.

Predbežný harmonogram realizácie supervízií:

**Máj 2023** –  **2 hod. – individuálna supervízia (1 x 2 hodiny)**

 **Jún 2023** –  **6 hod. – individuálna supervízia (3 x 2 hodiny)**

 **Júl 2023 - 4 hod. – individuálna supervízia ( 2 x 2 hodiny)**

 **August 2023** –  **6 hod. – individuálna supervízia (3 x 2 hodiny)**

 **September 2023** –**6 hod. – individuálna supervízia (3 x 2 hodiny)**

Harmonogram je indikatívny a môže byť podľa potrieb zadávateľa po dohode s poskytovateľom upravený.

Forma realizácie supervízie: **online alebo prezenčnou formou**

Supervízia bude realizovaná v pracovných dňoch v bežnom pracovnom čase (8:00 – 16:00) podľa objednávky.

Trvanie jedného supervízneho stretnutia bude 2 hodiny.

Po skončení každého stretnutia zašle poskytovateľ služby potvrdenie o absolvovaní príslušného počtu hodín supervízie na adresu zadávateľa. Potvrdenie musí obsahovať meno osoby, ktorá sa zúčastnila supervízie, dátum a čas kedy sa supervízne stretnutie uskutočnilo, počet hodín – skutočná dĺžka trvania stretnutia a meno supervízora, ktorý stretnutie viedol. Toto potvrdenie bude tvoriť prílohu faktúry.

1. **Kritérium na vyhodnotenie ponúk:** Najnižšia cena celkom vrátane DPH za celý predmet zákazky vypočítaná podľa Prílohy č. 1 tejto žiadosti.

Ak uchádzač nie je platcom DPH, upozorní na túto skutočnosť, uvedie cenu bez DPH a sadzbu DPH 0 %.

1. **Podmienky účasti:**
* Predloženie osvedčenia o absolvovaní odbornej akreditovanej prípravy supervízora v oblasti sociálnej práce alebo poradenskej práce, ktoré ho oprávňuje na poskytovanie služieb podľa § 84 ods. 7 zák. 448/2008 Z. z. za supervízora, ktorý bude realizovať supervíziu.
* Doklad o oprávnení poskytovať službu (kópia, alebo link na webový register za účelom overenia tejto skutočnosti).
1. **Podmienky financovania a platobné dojednania:**

Predmet zákazky bude financovaný z rozpočtu zadávateľa.

Na predmet zákazky budú v zmysle harmonogramu vystavované čiastkové objednávky, v ktorých bude uvedený presný deň a čas supervízie.

Úhrada faktúr je bezhotovostným platobným stykom. Faktúra sa uhrádza po ukončení služby a doručení písomného potvrdenia o absolvovaní supervízie.

Splatnosť faktúry je 30 dní odo dňa jej doručenia na adresu uvedenú v bode 1 tejto žiadosti. Objednávateľ neposkytuje preddavok ani zálohovú platbu.

1. **Lehota na predloženie ponuky: 19.05.2023**
2. **Spôsob predloženia ponuky: elektronicky (e-mailom) na adresu:** **starosta@dolneplachtince.sk**

Príloha č. 1: Návrh na plnenie kritéria